Cyflwyno ymchwil am y Gymraeg y n y s e c t o r bwy d a d i o d – The Pembrokeshire Herald
Cyflwyno ymchwil am y Gymraeg y n y s e c t o r bwy d a d i o d
MAE enwau Llaeth y Llan, Edwards o Gonwy, Blas ar Fwyd, Caws Cenarth a Paned Gymreig / Welsh Brew yn adnabyddus ar draws Cymru a thu hwnt. Sut mae'r cwmnïau yn credu bod yr iaith Gymraeg yn ffactor arwyddocaol i'w llwyddiant? Mewn digwyddiad ar faes y Sioe Fawr yn Llanelwedd ddydd Mawrth 22 Gorffennaf, bydd Comisiynydd y Gymraeg yn lansio darn cychwynnol o waith ymchwil sy'n rhoi cipolwg ar brofiadau'r cwmnïau hyn wrth ddefnyddio'r Gymraeg. Prif ganlyniadau'r ymchwil yw: • Mae brand a hunaniaeth Gymraeg y cwmnïau hyn o fantais fasnachol iddynt • Nid yw defnyddio'r Gymraeg yn rhwystro'r busnesau rhag ehangu eu masnach • Ceir teimlad bod defnyddio'r Gymraeg yn gysylltiedig â thwf a llwyddiant busnes • Mae sicrhau cyfathrebu â chwsmeriaid yn Gymraeg yn bwysig i ddelwedd y cwmnïau Dywedodd Comisiynydd y Gymraeg, Meri Huws: "Mae'r gwaith ymchwil cychwynnol hwn yn rhoi man cychwyn i ni wrth ddatblygu'r berthynas â'r sector cynhyrchu bwyd a diod yng Nghymru. Bydd cyfeirio at dystiolaeth uniongyrchol oddi wrth gwmnïau sy'n gweithio yn y maes yn werthfawr wrth i ni drafod manteision masnachol defnyddio'r Gymraeg. "Mae negeseuon clir yn dod allan o'r ymchwil ynglŷn â phwysigrwydd datblygu gweithluoedd dwyieithog ac ynglŷn â manteision sgiliau iaith Gymraeg staff. Bydd y negeseuon hyn o fudd wrth i ni barhau â'n trafodaethau â'r sector addysg ac â chyflogwyr yn gyffredinol." Dywedodd Carwyn Adams, Rheolwr Gyfarwyddwr, Caws Cenarth: "Dwi'n eithaf ples â sut mae'r brand wedi datblygu tu fas i Gymru…Mae pobl wedi bod yn chwilio am gynnyrch Cymraeg, a dwi'n credu ei fod wedi bod yn ffactor mawr, ac hefyd mae'n sefyll mas fwy na'r cwmnïau eraill achos bod o yn y Gymraeg a bod y brand yn Gymraeg."